TEMIR YO‘L TRANSPORTI YO‘LOVChILARINING QO‘L YuKINI, BAGAJINI, VALYUTASINI VA VALYUTA BOYLIKLARINI BOJXONA NAZORATIDAN O‘TKAZISh VA RASMIYLAShTIRISh TARTIBIGA O‘ZGARTIRISh KIRITISh HAQIDA

O‘zbekiston Respublikasining “Qimmatli qog‘ozlar bozori to‘g‘risida”gi (O‘zbekiston Respublikasi qonun hujjatlari to‘plami, 2008-y., 29-30-son, 278-modda) Qonuniga muvofiq O‘zbekiston Respublikasi Davlat bojxona qo‘mitasi, “O‘zbekiston temir yo‘llari” Davlat aksiyadorlik temir yo‘l kompaniyasi, Moliya vazirligi va Markaziy bank Boshqaruvi qaror qiladi: 
 1. Temir yo‘l transporti yo‘lovchilarining qo‘l yukini, bagajini, valyutasini va valyuta boyliklarini bojxona nazoratidan o‘tkazish va rasmiylashtirish tartibining (1999-yil 5-fevral, ro‘yxat raqami 619 — Me’yoriy hujjatlar axborotnomasi, 1999-yil, 3-son) birinchi bandi to‘qqizinchi xatboshisi quyidagi tahrirda bayon etilsin:
 “Chet el valyutasidagi qimmatli qog‘ozlar — O‘zbekiston Respublikasi qonunchiligiga yoki xorijiy davlatlarning qonun hujjatlariga muvofiq qimmatli qog‘ozlar jumlasiga kiritilgan, qiymati chet el valyutasida ifodalangan pul hujjatlaridir”.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.